Návrh

na zrušenie úlohy v bode B.5. pre predsedu Úradu geodézie, kartografie a katastra SR, pre ministra obrany SR, pre ministra dopravy, pôšt a telekomunikácií SR, pre ministerku práce, sociálnych vecí a rodiny SR, pre predsedníčku Štatistického úradu SR a pre predsedu Úradu pre normalizáciu, metrológiu a skúšobníctvo SR z uznesenia vlády SR č. 433 z 5. mája 2004 k informácii o zabezpečení prístupnosti Úradného vestníka EÚ ( Official Journal).

 	

Uznesením vlády Slovenskej republiky č. 433 z 5. mája 2004 k informácii o zabezpečení prístupnosti Úradného vestníka EÚ ( Official Journal) bola ministrom a predsedom ostatných ústredných orgánov štátnej správy SR v bode B.5. uložená úloha, v termíne do 1. januára príslušného roku, zabezpečiť pre potreby príslušného ministerstva alebo iného ústredného orgánu štátnej správy minimálne jednu CD-ROM verziu Úradného vestníka EÚ na rok 2005 a ďalšie roky.

Vzhľadom na skutočnosť, že v súčasnosti je Úradný vestník EÚ bezplatne dostupný na internetovej adrese http://eur-lex.europa.eu/sk/index.htm, nepovažujeme za účelné vynakladať finančné prostriedky na každoročný nákup jeho CD–ROM verzie a preto navrhujeme zrušenie predmetnej úlohy pre predsedu Úradu geodézie, kartografie a katastra SR, pre ministra obrany SR, pre ministra dopravy, pôšt a telekomunikácií SR, pre ministerku práce, sociálnych vecí a rodiny SR, pre predsedníčku Štatistického úradu SR a pre predsedu Úradu pre normalizáciu, metrológiu a skúšobníctvo SR.